અમદાવાદ: સસ્તામાં યાત્રાનાં સ્થળોએ ફરવા લઇ જવા અંગેની અખબારોમાં જાહેરાત આપી છેતરપિંડીના કિસ્સાઓ વધી રહ્યા છે. નવરંગપુરા વિસ્તારમાં આવેલી ધ પ્રાઈડ હો‌િલડે નામની ટૂર્સ એન્ડ ટ્રાવેલ્સના માલિક પિતા-પુત્રએ વ્યક્તિદીઠ રૂ.૧૦,૦૦૦માં દિલ્હી, હરિદ્વાર, મથુરાની ટૂરના આયોજનના બહાને રૂ.ર.પ૦ લાખ પડાવી લીધાની ફરિયાદ નવરંગપુરા પોલીસ સ્ટેશનમાં નોંધાઈ છે. પોલીસે આ અંગે ગુનો નોંધી આરોપી પિતા-પુત્રની ધરપકડ કરવાની તજવીજ હાથ ધરી છે.